МИНИСТЕРСТВО НА

ВЪТРЕШНИТЕ РАБОТИ

София 1000, ул."Шести септември" № 29
Рег.№ 8121р-18476, Екз. № единствен
05.10.2026 г.
О Б Я В Л Е Н И Е

На основание чл. 10а, ал. 2 от Закона за държавния служител, чл. 14 от Наредбата за провеждането на конкурсите и подбора при мобилност на държавни служители (НПКПМДСл), МЗ № 8121з-1065/24.06.2026 г. за възлагане на правомощия на орган по назначаването по служебно правоотношение с държавните служители по чл. 142, ал. 1, т. 2 от Закона за Министерството на вътрешните работи и заповед № 8121К-15270/30.09.2026 г., обявявам конкурс за заемане на 1 (една ) вакантна длъжност:
МЛАДШИ ЕКСПЕРТ 
(ГПУ – Средец)
в сектор „Автомобилна и инженерна техника и технически и електронни средства и въоръжение“ към РДГП – Елхово при Главна дирекция „Гранична полиция“ - МВР, длъжностно ниво: 11, съгласно Класификатора на длъжностите в администрацията, наименование на длъжностното ниво: експертно ниво 7.
І. Минимални и специфични изисквания за длъжността: 

1. Минимална образователно-квалификационна степен: „професионален бакалавър по…;

2. Област на висшето образование: съгласно ПМС 125/24.06.2002 г.;

3. Професионално направление: съгласно ПМС 125/24.06.2002 г.;

4. Минимален професионален опит: не се изисква;

5. Да притежават или да получат разрешение за достъп до класифицирана информация съгласно Закона за защита на класифицираната информация до ниво на сигурност „Поверително”. 
Съгласно чл. 10д, ал. 4 от ЗДСл, актът за назначаване се издава в 14-дневен срок от получаването на разрешението за достъп, когато не е представен такъв документ.

ІІ. Описание на длъжността, съгласно длъжностната характеристика:
-
Организира, координира, контролира и непосредствено участва в материално- техническото осигуряване на структурното звено по направление АИТ и ТЕСВ.

-
Изучава потребностите на структурата и служителите от материално-техническо осигуряване по автомобилна и инженерна техника и технически и електронни средства и въоръжение и ги обвързва със съответните заявки по определен ред за планиране в РДГП.

-
Осигурява материално-техническото снабдяване по направления - транспорт, въоръжение, техника и др., в рамките на предоставените на структурата финансови средства и чрез централни доставки и разходи от висшестоящите структури и звена.

-
Отговаря за стопанисването и правилната употреба на предоставените материално- технически средства и движима собственост.

-
Упражнява контрол за правилната експлоатация на техниката и периодично извършва проверка. За констатираните нарушения изготвя докладни записки за вземане на отношение.

-
Организира годишните технически прегледи на автомобилната и инженерна техника.

-
Предоставя своевременно регламентираните сведения и заявки в РДГП.

-
Изготвя отчети и анализира материално-техническото осигуряване в съответствие с поставените му задачи. Предлага на ръководството мероприятия за усъвършенстване организацията и дейностите по материално-техническото осигуряване.

-
Не допуска използването на технически неизправна техника и на техника извън щатното ѝ предназначение.

-
Организира предаването и приемането на техниката за ремонт.

-
Изготвя шестмесечните и годишните сведения за техниката по щата, изминатия пробег и разходваното гориво за техниката в ГПУ.

-
Предлага, организира и участва в търгове за продажба и бракуване на доведените до негодност за по-нататъшно използване техника в ГПУ.

-
Води на отчет допуснатите пътно-транспортни произшествия с автомобилна техника в ГПУ. Анализира причините за допускането им и провежда мероприятия за намаляването им. Контролира възстановяването на техниката на ГПУ в доверени сервизи на застрахователя.

-
Организира и извършва годишно техническо обслужване на въоръжението и техническите средства в ГПУ.

-
Поддържа организационни връзки и взаимоотношения с висшестоящите органи (структури) за финансиране и материално-техническото осигуряване, разработващи документи по планиране, разходване и отчитане на материално-техническите средства, които изискват и му предоставят информация за тях.

-
Отговаря за срочното и качествено изпълнение на възложените задачи и цялостната си работа.

-
Участва в изпълнение и/или управление на проекти и/или програми, съфинансирани от ЕС или финансирани от други държави, международни финансови институции и др. донори, по които бенефициент или партньор е МВР или структура на МВР, както и за изпълнение на проекти или програми, съгласно издадени заповеди.
III. Начин за провеждане на конкурса: 

-
Решаване на тест за познания от професионалната област на длъжността и относно администрацията, в която е конкурсната длъжност;

-
Интервю.
IV. Граници (от - до) на заплатата, определена за длъжността за степен 1 - от 620,20 евро до 919 евро, съгласно Наредба за заплатите на служителите в държавната администрация. При назначаване на кандидата спечелил конкурса, се определя основна месечна заплата по Приложение 1 към Наредбата за заплатите на служителите в държавната администрация и съгласно Вътрешните правила за заплатите в МВР.
V. Необходимите документи, които кандидатите следва да представят за участие в конкурса са:

1. Писмено заявление за участие в конкурса по образец, съгласно Приложение № 3 към чл. 17, ал. 2 от НПКПМДС;

2. Декларация по чл. 17, ал. 3, т. 1 от НПКПМДС;
3. Копия от документи за придобитата образователно-квалификационна степен, допълнителна квалификация и правоспособност, които се изискват за длъжността. Ако дипломата на кандидата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага;

4. Копие от документи, удостоверяващи продължителността на професионалния опит, при наличие на такъв;

5. Копия на документи за придобит ранг, при наличие на такъв;

6. Други документи, свързани с изискванията за заемането на длъжността.

Кандидатите следва да имат предвид обстоятелствата посочени в чл. 7, ал. 2 от ЗДСл, както и задължението им при класиране да представят необходимите документи за проучване за издаване на разрешение за достъп до класифицирана информация съгласно ЗЗКИ и Правилника за прилагане на ЗЗКИ.

Българските граждани, които са преминали срочна служба в доброволния резерв по чл. 59, ал. 1 от Закона за резерва на въоръжените сили на Република България, се ползват с предимство при кандидатстване за работа в държавната администрация при постигнати равни крайни резултати от проведената процедура.
VI. Място и срок за подаване на документите за участие:

Подаването на заявлението и приложенията към него се извършва лично от всеки кандидат или чрез пълномощник. Документите може да се подават и по електронен път на електронна поща: rdgp-elhovo@mvr.bg, като в този случай заявлението по чл. 17, ал. 2 и декларацията по чл. 17, ал. 3, т. 1 от НПКПМДСл следва да бъдат подписани от кандидата с електронен подпис.
Срокът за подаване на документите е 10-дневен от датата на публикуване на обявлението за конкурса, в сектор „Човешки ресурси“ към РДГП - Елхово, на адрес: гр. Елхово, ул. „Морава“ № 1, всеки работен ден от 09:00 часа до 11:30 часа и от 13:30 часа до 16:30 часа. 
Телефони за справки и допълнителна информация: 0478/81411, вътрешни 46731; 46742.
При подаване на документите по електронен път кандидатите следва да проверяват статуса на същите на горепосочения телефонен номер.
VІІ. Оповестяването на конкурса, списъците и други съобщения във връзка с конкурса да бъдат обявени на електронната страница на дирекция „Човешки ресурси“ - МВР в Интернет и Интранет.
Копие от обявлението да се изпрати на дирекция „Човешки ресурси” - МВР и на Главна дирекция „Гранична полиция” - МВР за сведение и изпълнение.
ВПД АДМИНИСТРАТИВЕН

СЕКРЕТАР НА МВР:                  /П/
2

